Paltiël

Paltiël word in Num 34:26 in die Ou Testament van die Bybel genoem. Dit is tydens die verdeling van Kanaän onder die stamme van Israel.

Hy is die seun van Assan en die owerste van die stam van Issaskar.

 Etimologie 
Die naam "Paltiël" kan vertaal word as "(my) redding is God". ´n Ander vorm van hierdie naam is "Palti". Die naam kom voor in 1 Sam 25:44. Na Dawid se vlug gee koning Saul sy dogter Migal (Dawid se vrou) vir "Palti" as vrou. Hy was die seun van Lais "wat uit Gallim was". In 2 Sam 3: 15 gee Isboset sy suster Migal weer vir Dawid terug as vrou. Hier word hierdie man ook "Paltiël" genoem. Hy het Migal weenend tot by die grensdorp Bahurim gevolg.

 Literatuur 
 Die Bybel (1953-Vertaling)
 Reinecker, Fritz: Lexikon zur Bibel. R. Brockhaus Verlag, Wuppertal 1981. 

 Sien ook 
 Lys van persone in die Bybel

Kategorie:Mense uit die Hebreeuse Bybel
Kategorie:Mense uit die Ou Testament